**MÜQAVİLƏ № KM05**

**Bakı şəhəri “15” İyul 2024-ci il**

Bundan sonra birlikdə “Tərəflər” və ya müvafiq olaraq “Tərəf” adlandırılacaq, **fiziki şəxs** **Mirzəquliyev Kərim Natiq oğlu** (bundan sonra “İcraçı” adlandırılacaq) şəxsində, bir tərəfdən və Nizamnaməyə əsasən fəaliyyət göstərən ***“112 Med”* - Səid Süleymanov , Agazadə Teymur**şəxsində (bundan sonra “Sifarişçi” adlandırılacaq), digər tərəfdən, aşağıdakılar barəsində bu müqaviləni (bundan sonra “bu Müqavilə” adlandırılacaq) bağladılar:

1. **MÜQAVİLƏNİN PREDMETİ**
   1. Bu Müqavilənin predmeti, Sifarişçinin istəyinə uyğun Web sayt hazırlanmasına dair Tərəflər arasında münasibətlərin tənzimlənməsidir.Tərəflər bu Müqavilə üzrə öz üzərinə düşən öhdəliklərin vaxında və tam həcmdə yerinə yetirlməsini təmin edir.

1. **MÜQAVİLƏNİN QİYMƏTİ və HESABLAŞMA QAYDALARI**
   1. Bu Müqavilə qüvvədə olduğu müddət ərzində işlərin və xidmətlərin icrasına görə Sifarişçi tərəfindən İcraçıya bu Müqavilənin Əlavələrində göstərilən xidmətlər üzrə təqdim olunan hesaba əsasən haqq ödənilir.
   2. Bu müqavilə üzrə ödənişin aparılması üçün İcraçı tərəfindən hesab təqdim olunur, təqdim olunan hesabda Əlavədə razılaşdırılmış xidmətlər üzrə Sifarişçi tərəfindən ödəniləcək ümumi məbləğ göstərilir.
   3. Ödəniş hesab Sifarişçiyə daxil olduqdan sonra 10 (on) gün müddətində Sifarişçi tərəfindən nəğd və ya köçürmə yolu ilə həyata keçirilməlidir.
2. **TƏRƏFLƏRİN ÖHDƏLİKLƏRİ**
   1. Sifarişçinin hüquq və vəzifələri:
      1. Bu Müqavilə üzrə İcraçı tərəfindən göstərilmiş xidmətləri qəbul etmək;
      2. Bu Müqavilədən irəli gələn xidmət haqqını bu Müqavilənin şərtlərinə uyğun olaraq vaxtında və tam həcmdə həyata keçirmək;
      3. İcraçıdan bu Müqavilənin 3.2.-ci bəndində nəzərdə tutulmuş vəzifələri icra etməsini tələb etmək;
      4. Bu Müqavilənin və qanunvericilikdən irəli gələn digər hüquq və vəzifələri həyata keçirmək.
   2. İcraçının hüquq və vəzifələri:
      1. Bu müqavilənin 1.1.-ci bəndində qeyd olunan xidmətləri yüksək keyfiyyətlə Sifarişçiyə göstərmək;
      2. Bu Müqavilənin şərtləri yerinə yetirilirkən təhlükəsizlik tədbirlərinə riayət etmək;
      3. İcraçıdan bu Müqavilənin 3.1.-ci bəndində nəzərdə tutulmuş vəzifələri icra etməsini tələb etmək;
      4. Bu Müqavilənin və qanunvericilikdən irəli gələn digər hüquq və vəzifələri həyata keçirmək.
3. **TƏRƏFLƏRİN MƏSULİYYƏTİ**
   1. Tərəflər bu Müqavilə üzrə öhdəliklərini yerinə yetirməməyə və ya lazımı qaydada yerinə yetirməməyə görə qanunvericiliklə müəyyən olunmuş qaydada məsuliyyət daşıyırlar.
   2. İcraçı lazımi xidmətlərin vaxtında və keyfiyyətlə görülməsinə görə məsuliyyət daşıyır.
   3. İcraçı Sifarişçiyə aid olan məxfi məlumatların birbaşa və ya dolayı yolla yayılmasına görə ciddi məsuliyyət daşıyır.
4. **MÜBAHİSƏLƏRİN HƏLLİ**
   1. Bu Müqavilə ilə və ya ondan çıxan müddəalarla, yaxud, götürülmüş öhdəliklərin yerinə yetirilməsi və ya yetirilməməsi ilə əlaqədar olaraq Tərəflər arasında mübahisələr yaranarsa, Tərəflər belə halları öz aralarında aparılan danışıqlar yolu ilə həll etməyə çalışacaqlar.
   2. Əgər Tərəflər qarşılıqlı anlaşma əldə etməsələr, meydana çıxan mübahisəli məsələlər ilə əlaqədar yaranmış ziddiyətli hallara və anlaşılmamazlıqlara qüvvədə olan Azərbaycan Respublikası qanunvericiliyinə uyğun olaraq məhkəmə qaydasında baxılacaqdır.

1. **YEKUN MÜDDƏALAR**
   1. Bu Müqavilə, Sifarişçi və İcraçı arasında bütöv bir Müqavilədir və bu Müqavilənin mövzusuna aid olan öncədən razılaşdırılmış bütün danışıqları, yazılı və şifahi müqavilələri əvəz edir.
   2. Tərəflərin yazılı formada qarşılıqlı razılığı əldə olunmaqla qanunvericiliyə zidd olmayan hər hansı dəyişikliklər və ya əlavələr istənilən vaxt bu Müqaviləyə əlavə oluna bilər. Edilmiş hər hansı əlavə və ya dəyişiklik Tərəflərin səlahiyyətli nümayindələri tərəfindən imzalanmış ayrıca sənəd kimi təsdiq olunmalıdır və bu Müqavilənin tərkib hissəsini təşkil edəcək və bu Müqavilə ilə qüvvədə olacaqdır.
   3. Bu Müqavilə 2 (iki) nüsxədə imzalanır və hər ikisi eyni hüquqi qüvvəyə malikdir. Nüsxənin biri Sifarişçidə, digərisi isə İcraçıda saxlanılır.
   4. Bu Müqavilədə nəzərdə tutulmayan digər məsələlər Azərbaycan Respublikasının qüvvədə olan qanunvericiliyi ilə tənzimlənir.

1. **TƏRƏFLƏRİN REKVİZİTLƏRİ və İMZALARI**

|  |  |
| --- | --- |
|  |  |

# Qiymətin razılaşdırılması protokolu

Bir tərəfdən bundan sonra **“Sifarişçi”** adlandırılacaq ***“112 Med”*** - **Səid Süleymanov , Agazadə Teymur** və digər tərəfdən bundan sonra **“İcraçı”** adlandırılacaq **fiziki şəxs Mirzəquliyev Kərim Natiq oğlu** bu Müqaviləni aşağıda göstərilənlər haqqında Əlavəni imzalamışdılar:

**1. Razılaşmanın predmeti**

”İcraçı” **09/01/2022**-ci il tarixli müqaviləyə əsasən "Sifarişçi” üçün aşağıdakı xidmətləri göstərir:

1 ədəd Web saytın hazırlanması. -10000 AZN (On min manat)

1 ədəd Web saytın dizaynı hazırlanması – UI&UX ( desktop, mobile, planşet) – 2000 AZN ( iki min manat)

Web saytın dizaynı kod şəklinə keçirilməsi – 1000 AZN( bir min manat)

Logo hazırlanması – 600 AZN (altı yuz manat)

İlkin ödəniş 20% - 2720 AZN( iki min yeddi yüz iyirmi manat)

*Qalan məbləğ tərəflərin razılaşması yolu ilə*

**Qiymətə 1 aylıq Support(Texniki dəstək) xidməti, Admin panel sistemi daxildir!**

**Tərəflər öz imzaları ilə qiymət barədə razılığa gəldiklərini təsdiqləyirlər.**

**Sifarişçi: Fiziki şəxs:**

Səid Süleymanov

Agazadə Teymur Mirzəquliyev K.N

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_\_**

**M.Y. M.Y**